Paraplegiese meisie verdrink in JhbArgieffoto ŉ Agtjarige parapleeg het Maandag in die bad in ŉ woonstel in Johannesburg verdrink. Athlenda Mathe, woordvoerder van Netcare 911, het gesê die kind was besig om te bad toe sy verdrink het. “Paramedici het omstreeks 06:20 by die woonstel in die middestad van Johannesburg opgedaag. Die meisie het nie enige tekens van lewe getoon nie. Sy is op die toneel dood verklaar.” Mathe het gesê die polisie stel ondersoek in. Netcare911 versoek ouers en voogde om nie kinders sonder toesig naby water toe te laat nie.